google/wiki40b huggingface dataset:
Michoacán

Geografi

Staten befinner seg nordvest for Mexico by, og grenser til delstatene México og Guerrero i sør, til Guanajuato og Querétaro i nord og Colima og Jalisco i nordvest. Mot vest har Michoacán kyst mot Stillehavet. Store deler av innlandet befinner seg i høylandet, eksempelvis ligger delstatshovedstaden Morelia i ca. 1900 meters høyde. Store fruktbare områder veksler med tempererte skogområder, samt tørr tropeskog ved kysten. Deler av området er også tørt og steppelignende.

Historie

Tarasco-nasjonen, som hadde sitt sentrum i Tzintzuntzan, var en av de få nasjonene som klarte å motstå å bli erobret av aztekerne. Imidlertid, fra 1523 ble området erobret av spanjolene under ledelse av Niño de Guzman, en av de mest grusomme og blodtørstige av conquistadorene, som blant annet brente tarasco-kongen levende i sin jakt på gull. Ryktene om hans fremferd nådde til slutt det spanske hoffet, og han ble hjemkalt. I stedet sendte spanjolene i 1532 Don Vasco de Quiroga til området som guvernør. Han fremmet human behandling av befolkningen, misjonsvirksomhet, utdanning, jordbruksutvikling og håndverk. Han er i dag kanonisert som helgen. Det rike jordbruket gjorde Michoacán til en sentral provins i det spanske Mexico. På 1920-tallet var Michoacán et av arnestedene for Cristero-opprøret, et katolsk fundert opprør mot de revolusjonære myndighetene i Mexico by. President Lázaro Cárdenas, født i Michoacán, gjorde imidlertid mye for å utvikle delstaten i sin presidentperiode 1934–1940.

Befolkning

I Mexico mener man at folk i Michoacán er forholdsvis lyshudete. Et unntak danner delstatens største gruppe av urfolk, nemlig purépecha-folket (også kjent som tarasco-folket) i området rundt Pátzcuarosjøen. Deres språk er ikke i slekt med noe annet språk i verden, og snakkes av ca. 120 000 mennesker. Deres maskedans imiterer hvite mennesker, som purépechaene mente oppførte seg som gamle menn. På allehelgensdag er øya Janitzio i Pátzcuarosjøen stedet for en gripende feiring av de døde.
Kjøkkenet i Michoacán byr på spesialiteter som carnitas, svinekjøtt serverert som tacos.

Interessant i Michoacán

Sentralt i staten ligger Pátzcuarosjøen, et kjent turistmål. Øst i delstaten ligger vinterområdene for monarksommerfuglen, som årvisst trekker fra vestre Canada. Gamlebyen i delstatshovedstaden Morelia står på UNESCOs verdensarvliste, og vakker koloniarkitektur finnes også i byen Pátzcuaro. I Tzintzuntzan finnes restene etter Yacatas-templene, purépecha-kulturens hovedstad før spanjolene ankom. Langs kysten er det flere badesteder.
Pseudactenodes

Utseende

Middelsstore (gjerne 20-30 millimeter), avlange, metallisk fargede praktbiller. Fasettøynene er forholdsvis store, antennene ganske korte. Dekkvingene har opphøyde lengderibber.

Utbredelse

Slekten er utbredt i Afrika.
Schlieffenplanen

Schlieffenplanen er betegnelsen for den tyske strategien ved begynnelsen av første verdenskrig for angrepet i vest. Den er oppkalt etter generaloberst og leder for generalstaben Alfred von Schlieffen, som utarbeidet planen på grunnlag av forgjengeren Alfred Graf von Waldersee strategiske tenkning. Schlieffen presenterte planen som sin egen for den tyske generalstaben i 1905, året etter Waldersees død. Planen som de tyske styrkene baserte angrepet mot Frankrike på var en sterkt revidert versjon av Schlieffenplanen.

Bakgrunn

Planen gikk ut på at Tyskland først skulle flytte styrkene sine til Frankrike gjennom Belgia og Luxembourg, på tross av at disse var nøytrale. Frankrikes grense mot Belgia var preget av flatt slettelandskap og perfekt for rask fremrykning, i motsetning til grenseområdene mellom Tyskland og Frankrike. Planen skulle sørge for en rask seier over Frankrike ved en gigantisk knipetangsmanøver og dermed eliminere vestfronten før Russland fikk tid til å mobilisere. Deretter skulle hæren sendes mot Østfronten og kjempe mot Russland.
Planen som de tyske styrkene baserte angrepet mot Frankrike på var en sterkt revidert versjon av Schlieffenplanen. Det tyske planverket ble oppdatert hvert år og planen hadde gått gjennom en rekke endringer før angrepet mot Frankrike i 1914. Det viste seg imidlertid tidlig i krigen at planen ikke kom til å virke som tenkt. Tyskernes frammarsj etter seieren ved slaget om grensene ble hemmet allerede i Belgia og ble stoppet utenfor Paris i slaget ved Marne. Årene som fulgte kom til å bære preg av stillestående skyttergravskrig. Frankrike ble aldri i løpet av krigen annektert. Altså ble Tyskland tvunget til å kjempe på to fronter gjennom hele krigen, akkurat det planen forsøkte å unngå.

Kritikk mot planens realisme sett i ettertid

Enkelte historikere har i ettertid kritisert planen for 1914, som ble modifisert av Tysklands stabssjef Helmuth von Moltke, for å ha vært urealistiske. H.P Willmott skriver i boken Første verdenskrig:
«Schlieffenplanens målsetning for de tyske troppene var at de i løpet av seks uker skulle rykke omtrent 1300 km frem, mens de utkjempet en rekke slag underveis, før de i et stort slag skulle omringe og tilintetgjøre alle franske styrker i Øst-Frankrike. Hvordan hele armeer skulle kunne marsjere 32 km om dagen mens de feide til side all motstand underveis, hver eneste dag i seks uker, og til slutt kjempe og vinne et enormt slag der de bare hadde en tynn kommunikasjonslinje til sine øverstkommanderende, trosser enhver fornuft.»
Bølefjorden (Hasvik)

Bølefjorden (nordsamisk: Bievllavuotna) er en fjord på nordsida av Sørøya i Hasvik kommune i Finnmark. Fjorden strekker seg 5,5 kilometer sørover til Bølestraumen i botn av fjorden.
Fjorden har innløp mellom Steinnæringen i vest og Skarvnæringen i øst. Vest for Steinnæringen ligger Ofjorden, mens Galtefjorden ligger øst for Skarvnæringen. Fjorden er 40 meter på det dypeste, nesten helt innerst i fjorden.
Det er ingen bosetninger eller veiforbindelser i fjorden.
Bathyphantes similis

Utseende

Bathyphantes similis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Entrecôte

Entrecôte (uttales angtrekåt>t eller angtrekå>t) er en stykningsdel, fortrinnsvis av storfekjøtt, som sitter mellom ribbena på dyret. Ordet kommer fra fransk entre côte, «mellom ribbenene». Ordet entrecôte uttales med hørbar t på slutten av ordet (og ikke lang å).
Entrecôte er en noe fetere stykningsdel som anvendes helstekt til roastbeef eller tillaget i skiver som biff. Entrecôte er blant de fem møreste stykningsdelene fra kjøttfe, disse er i rekkefølge etter mørhetsgrad: Indrefilet, ytrefilet, entrecôte, mørbrad og flatbiff. Entrecôte er det eneste av av disse stykkene som hentes fra forparten, de øvrige hentes fra bakparten 
Slik franskmennene vil ha det, er kjøttstykket gjerne inntil tre centimeter tykt og har en vekt på mellom 400 og 500 gram. Engelsk roastbiff lages fortrinnsvis av entrecôtekam som helstekes med ben til en saftfull rett med rik marmorering.
Dette kjøttstykket går ikke overalt internasjonalt under sitt franske navn. Andre navn for denne stykningsdelen er for eksempel Porterhouse steak  (som er det begrepet man benytter i Storbritannia, Australia og New Zealand). I USA har stykningsdelen mange navn, som strip steak, striploin steak, ribeye steak, wing steak, club steak, Delmonico steak.
Anaides

Utseende

Små, mørke biller. Oversiden er kledt med oppstående hår.

Levevis

Artene lever i tropisk skog, fra havnivå til 4000 meter over havet. De voksne billene blir tiltrukket til åtsler og møkk, men for øvrig er lite kjent om slektens biologi.

Utbredelse

Slekten er utbredt i Mellom- og Sør-Amerika, omtrent mellom 20 grader nord og 20 grader sør.
Songs from a Room

Sanginformasjon

Med unntak av «A Bunch of Lonesome Heroes» og «The Old Revolution» har han fremført alle live.
Sangen «Priests» (av Cohen) ble spilt inn, men ikke utgitt. Judy Collins sang den på albumet Wildflowers fra 1967.

Bird on the Wire

I 1960-årene bodde han sammen med Marianne Jensen på den greske øya Hydra (hun er avbildet i hjemmet på omslagets bakside). Cohens hus på Hydra var lenge uten vann og elektrisitet. Hun hjalp ham ut av en depresjon ved å rekke ham gitaren, hvorpå Cohen begynte å komponere denne sangen – inspirert av fugler som landet på de strømledningene som akkurat var strukket frem til huset has, fulgt opp av minner om fuktige netter på Hydra. Sangen ble fullført tre år senere. Han skrev den ferdig i et motell i Hollywood og har også gjort endringer i ettertid (som dem på Cohen Live).
Midnight Choir har navnet sitt fra verselinjen «Like a bird on the wire, like a drunk in a midnight choir».
Mange andre artister har spilt inn sangen, ofte under navnet «Bird on a Wire». Cohen har ved noen anledninger fremført Serge Lamas frie franske gjendiktning, «Vivre tout seul». I 1993 sang Kirsten Bråten Berg den norske gjendiktningen «Spurv på en snor» av Håvard Rem på albumet Hadde månen en søster: Cohen på norsk. The Telegraph mener at Johnny Cash fremføring er en av beste Cohen coverversjonen.
Robert Altman brukte en coverversjon i filmen A Wedding (1978).

Story of Isaac

Språket er inspirert av historien om Isak fra Første Mosebok. Cohen brukte det som bilde for det han på Live Songs-innspillingen kaller å ofre en generasjon på vegne av en annen.
Judy Collins gav ut en innspilling med litt forskjellig tekst allerede i 1968 på albumet Who Knows Where the Time Goes.

The Partisan

Cohen kom i kontakt med denne sangen som ung mann på sommerleir. Originalen er fra annen verdenskrig og er basert på den franske teksten «La complainte du partisan» (av motstandsmannen Emmanuel d'Astier de La Vigerie, alias Bernard), som omhandler det vanskelige livet til en partisan. Russiskfødte Anna Betoulinsky komponerte denne og mange andre melodier under navnet Anna Marly i eksil i London. Den engelske gjendiktningen er ved Hy Zaret.
Cohen er en «racer» på gitar og bassgangen er drivende i en enkel instrumentering. Han og produsent Bob Johnston drog visstnok til Frankrike for å ta opp korvokalene der for å oppnå større autentisitet.
Trentemøller samplet gitarlinjen til sporet «The Very Last Resort» på albumet The Last Resort (2006).

You Know Who I Am

Sidsel Endresen sang Håvard Rems norske gjendiktning «Du vet hvem jeg er» på Hadde månen en søster.

Tonight Will Be Fine

Cohen har kalt denne en av sine første «ekte» sanger. I likhet med debutalbumet avslutter han her platen ikke-verbalt, denne gang med nynning.
Rigborg Brockenhuus

Rigborg Brockenhuus (født 3. juli 1579 på Nyborg slott, død 16. september 1641) var en dansk adelsdame. 
Hun var datter av lensmann Laurids Brockenhuus (1552–1604) og Karen Skram (1544–1625). Søskenflokken talte syv, hvor hun selv og fire søstre nådde voksen alder. I 1597 kom hun til enkedronning Sophie på Nykøbing slott for å bli opplært til tjeneste i den kommende dronning Anna Cathrines jomfrukammer. Ved hoffet møtte Rigborg den åtte år eldre kammerjunker Frederik Holgersen Rosenkrantz til Rosenvold, og innledet et forhold til ham. Forsommeren 1599, mens kongen var på tokt til Nordkapp, flyktet hun fra hoffet til sin moster Elisabeth Skram. Hos henne fødte hun sønnen Holger.

Fengsel

Da kongen vendte tilbake fikk han hentet barnefaren hjem fra Hamburg, og de ble begge tiltalt. Rosenkrantz skulle miste to fingre og være æreløs, og Rigborg settes i fengsel på livstid. Dommen mot Rosenkrantz ble formildet, slik at han i stedet skulle dra i krig mot tyrkerne i Ungarn. Han døde i Mähren i 1602. 
Rigborg ble sittende fengselet til farens død i 1604. Sammen med en tjenestepike, var hun blitt muret inne på et værelse på Egeskov slott. Maten fikk de servert gjennom en lem. I 1608 ble forholdene mildnet, da hun fikk tillatelse til å besøke sognekirken i Kværndrup. Moren fikk i 1616 arrangert således at Rigborg etter hennes død, skulle få lov til å oppholde seg i Odense eller i Nybølle. Rigborg bodde hos moren til dennes død i 1625. I 1627 fikk hun lov til å selge gods for å løskjøpe sin sønn Holger Rosenkrantz (død 1643) fra krigsfangenskap. 
Rigborg hadde god kontakt med sine søstre og flere standsfeller på Fyn. Her levde hun et liv som en æret og aktet adelsfrue. Hun døde i 1641, og ble begravet i Kværndrup kirke. Som sin mor var hun historisk interessert, og har skrevet i flere slektsbøker. I en av dem ses et vers prydet med monogrammet FR for Frederik Rosenkrantz, et minne om hennes første kjærlighet.
Bidenhänder

En Bidenhänder, også kalt Doppelhänder og Zweihänder er en type store og tunge sverd som ble brukt med to hender av landsknekter, leiesoldater fra Tyskland og Sveits på begynnelsen av 1500-tallet. De store, tunge sverdene ble brukt tilsvarende hellebarder, blant annet for å hugge over piker.
På grunn av lengden var det upraktisk å bære slike sverd i ei slire. De ble i stedet båret over skulderen, slik man ville bære en stor øks eller et spyd. Slike sverd gikk i stor grad ut av bruk i løpet av 1500-tallet, men ble fortsatt brukt som seremonielle våpen helt ut på 1700-tallet.
Erdal Rakip

Karriere som klubbspiller

Rakip spilte første kamp i Allsvenskan da Malmö FF møtte IF Brommapojkarna borte den 1. juni 2013. Rakip signerte 17. juni 2013 en kontrakt som løper ut 2015-sesongen. Den 15. juli 2014 forlenget Rakip kontrakten med Malmö FF med ytterligere tre og et halvt år. 2014-sesongen spilte Rakip 14 seriekamper for Malmö FF, samt deltok i klubbens kamper i gruppespillet av 2014/2015-utgaven av UEFA Champions League.

Landslagskarriere

Rakip spilte første landslagsturnering spilte VM for U17-lag i 2013 i De forente arabiske emirater, hvor Sverige tok bronsemedalje. Rakip scoret første mål for U17-laget i kvartfinalen, som ble spilt mot Honduras. Rakip spilte seks av sju kamper for Sverige i turneringen, men mistet første kampen i gruppespillet på grunn av karantene.
Trollgarn

Andre betydninger

Betegnelsen trollgarn kan også brukes om (større) garn som tapes eller dumpes av fiskere på dypt vann. Slike garn fortsetter å fiske. De hever og senker seg ettersom fisk fanges og dør i garnet.
Ruud van Nistelrooy

Spillerkarriere

I sine barne- og ungdomsår spilte Nistelrooy for amatørklubben Nooit Gedacht (1981–90), før han gikk videre til Margriet (1990–91). Der spilte han én sesong, før han gikk videre til FC Den Bosch.

Den Bosch, SC Heerenveen og PSV Eindhoven

Den Bosch spilte i nederlandsk førstedivisjon, som ligger ett hakk under Eresdivisjon som er det øverste nivået. Van Nistelrooy spilte midtbane for Den Bosch, men gikk over til spissrollen mens han spilte for SC Heerenveen i 1997. I 1998, på 22-årsdagen sin, gikk han til PSV Eindhoven for over 40 millioner kroner. Van Nistelrooy besvarte tilliten ved å score 31 mål på 34 kamper i sin første sesong i PSV, og ble kåret til årets spiller i Nederland av spillerne. I sin andre sesong noterte han seg for 29 nye mål.

Real Madrid

Den 28. juli 2006, med totalt 219 kamper og 150 mål for United, skrev Ruud van Nistelrooy under for Real Madrid, etter uker med spekulasjoner. Kontrakten binder ham til Real Madrid i tre år.
Nistelrooy kjempet i 06/07 sesongen om toppscorertittelen i Spania. Han ble den eneste spiller gjennom tidene som har klart å bli toppscorer i tre av de største ligaene i Europa.
Nistelrooy har per 6. juni 2008 spilt 54 landskamper og scoret 28 mål. Han er gift og har to barn.
Tongnan

Tongnan (kinesisk: 潼南县; pinyin: Tóngnán Xiàn) er et fylke i byprovinsen Chongqing i Folkerepublikken Kina. Det har et areal på 1585 km², og hadde i 1999 et folketall på 900 532.

Kulturminner

Skulpturen i Store Buddha-klosteret i Tongnan (Tongnan Dafo si moya zaoxiang, 潼南大佛寺摩崖造像) og familien Yangs residens (Yangshi minzhai, 杨氏民宅) fra Qing-dynastiet ble i 2006 tilføyd på Folkerepublikken Kinas liste over kulturminner.

Samferdsel

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og byprovinsen Chongqing til den ender opp i Chengdu, hovedstaden i provinsen Sichuan.
Brand New Key

Norsk versjon

Egon Kiønig har skrevet en norsk tekst. Den norske tittelen er «Svart magi».
Fenyang

Fenyang (kinesisk: 汾阳; pinyin: Fényáng) er et byfylke i byprefekturet Lüliang i provinsen Shanxi i Folkerepublikken Kina. 
Befolkningen var på 383 717 innbyggere i 1999.

Kulturminner

Taifutempelelet (Taifu guan, 太符观), Wuyuetempelet i Fenyang (Fenyang wuyue miao, 汾阳五岳庙), Wenfengpagoden (Wenfeng ta, 文峰塔) og Fenji-spritfabrikken i Xinghuacun (Xinghuacun Fenjiu zuofang, 杏花村汾酒作坊) er oppført på Folkerepublikken Kinas liste over kulturminner.

Samferdsel

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Mobbeombud

Mobbeombud er et eget ombud opprettet som ressursperson for elever og foreldre som opplever mobbing. Ombudet skal både drive forebyggende arbeid og være en uavhengig instans der foreldre og elever kan søke råd og veiledning. Ordningen er innført i Buskerud fylkeskommune, Hordaland fylkeskommune, Troms fylkeskommune, Rogaland fylkeskommune, Nordland fylkeskommune, Østfold fylkeskommune, Oslo kommune og Vest-Agder fylkeskommune, men er også foreslått som en nasjonal ordning i hver fylkeskommune eller region.

Ordningen i Buskerud

Bodil J. Houg ble i 2013 Norges første mobbeombud.
Ombudet blir finansiert av fylkeskommunen, og ble opprettet av fylkestinget etter forslag fra Kristian Hammervik (KrF).

Ordningen i Oslo

Kjerstin Owren er Oslos første mobbeombud. Hun er ansatt i en åremålsstilling på 6 år med oppstart 1. juni 2017. Ombudet er organisert som en egen enhet, men er administrativt plassert under bystyrets sekretariat i Oslo.

Ordningen i Troms

Jon-Halvdan Lenning er mobbeombud i Troms. Han ble ansatt 1.mai 2017. Ombudet er organisert som uavhengig ressursperson for barn og ungdom i skole og barnehager i Troms fylke. Han er administrativt plassert under Fylkesordføreren i Troms.

Ordningen i Nordland

Lasse Knutsen er mobbeombud i Nordland. Han ble ansatt 1. august 2018. Ombudet er organisert som uavhengig ressursperson for barn og ungdom i skole og barnehager i Nordland fylke. Han er administrativt plassert under Fylkesordføreren i Nordland.
Athesphatoplia

Utseende

Små, tettbygde, brunlige oldenborrer. Kroppen er mer eller mindre tett kledt med lyse skjell som danner tegninger. Hodet er omtrent trapesformet med en vid, U-formet innbuktning foran. Beina er kraftige som vanlig hos Hopliinae.

Utbredelse

Slekten er endemisk for Madagaskar.
Sumalia

Utseende

Ganske store, kraftige sommerfugler med lange vinger. Oversiden er brun med mørke flekker og et hvitt tverrbånd (dette kan ha et grønt skinn). Slekten ligner sterkt på den beslektede slekten Tarattia.

Levevis

Minst én av artene har larver som lever på busker og trær i pilefamilien (Salicaceae).

Utbredelse

Slekten er utbredt fra India og Himalaya i vest til den indonesiske øya Sumba i øst.
Wöhrden

Galleri

Wöhrden har flere severdigheter, her er bilder av to av dem:
Euteleuta

Utseende

Middelsstore, lange og tynne, brunlige trebukker. Slekten kjennes lettest på at dekkvingene er tvert avskåret bak, slik at kroppsformen blir langt rektangulær sett ovenfra. Antennene tynne, omtrent så lange som kroppen. Pronotum er tønneformet, omtrent så langt som bredt, uten tenner på sidene, med en kort midtfure som ikke når til for- eller bakkantene. Dekkvingene er smale og jevnbrede, tvert avskårne bakerst.

Utbredelse

Slekten lever i Sør- og Mellom-Amerika, fra Costa Rica i nord til Bolivia i sør.
Eat the Rich (festival)

Eat the Rich er en gratis kultur- og rockfestival som arrangeres på Svartlamon i Trondheim i august. Festivalen ble startet som en motvekt til tusenårsjubileet i Trondheim i 1997. Etter et opphold i 2004 og 2005 ble festivalen arrangert på ny 18. – 19. august 2006. 
I 2006 spilte blant annet Rumble in Rhodos, Gode Ord Dør Sist og Torch på festivalen.
I 2008 ble festivalen arrangert 29. og 30. august, og på programmet sto bl.a Rehab royale, Bolla og lilleband, Scum De La Norvége, og All trouble. I tillegg ble det bl. a arrangert barne- og voksenteater, gatemarked, politisk kino.
Ladegårdsåen

Historie

Ladegårdsåen var oppkalt etter Ladegården som Christian IV bygget i 1620 som avlsgård. Den lå omtrent der hvor Radiohuset ligger i dag. Ladegårdsåen forsynte tidligere byen med drikkevann, og den sørget for å holde vannstanden vedlike i Søerne. 
I 1897 ble strekningen Søerne – Bülowsvej lagt i rør under den nye Åboulevarden, og i 1914 fulgte strekningen Bülowsvej – Jagtvej. Den siste rørlegningen fant sted i 1962 og omfattet strekningen Jagtvej – Kronprinsesses Sofies Vej, hvormed åens endelikt ble forseglet.
På Åboulevardens fortau står en druknesten, til minne om en vogn med fire personer, som en gang i begynnelsen av 1800-tallet kjørte i vannet og druknet.
Instituto Camões

Instituto Camões (Camões-instituttet) er et institutt som er opprettet for å fremme portugisisk språk og kultur over hele verden. Instituto Camões har navn etter og til ære for Luís de Camões, en av de best kjente portugisiske forfatterne.

Priser

Sammen med tilsvarende kulturinstitutt for andre språk – Goethe-Institut, Instituto Cervantes, Alliance française, Società Dante Alighieri og British Council – mottok instituttet i 2005 Fyrstinnen av Asturias' pris for kommunikasjon og humaniora.
Oslomarkavassdragene

Oslomarkavassdragene er en gruppe av vassdrag i Osloregionen som enten drenerer til Indre Oslofjord, hvorav de største elvene er Lysakerelva, Akerselva og Sandvikselva, til Vansjø-Hobølvassdraget, eller til Øyeren der den største elva er Nittelva. Oslomarkavassdragene er vernet mot videre kraftutbygging under Verneplan I for vassdrag.
Det finnes demninger og industri langs elvene. Hammeren kraftverk har en årsproduksjon på 16 GWh og utnytter fallet på 105 meter mellom Skjærsjøen og Maridalsvannet.
Oslomarka ligger i Oslofeltet, der de høyereliggende områdene består av permiske syenitter og i lavere strøk består av kambrosilurske skifre.
Mausoleet i Halikarnassos

Mausoleet i Halikarnassos (gresk: Μαυσωλείο της Αλικαρνασσού) var et antikk gravmæle som ble reist i Halikarnassos (dagens Bodrum i Tyrkia) i tiden mellom 353 og 350 f.Kr. av satrapen Mausollos og var ett av verdens syv underverker. Begrepet mausoleum blir i dag brukt generisk om gravmæler over bakkenivå.
Mausollos påbegynte gravmælet, men døde relativt ung og hans kone (og søster) Artemisia den yngre fullførte gravmælet. Det ble konstruert av arkitektene Satyros og Pytheos, og skulpturene ble framstilt av billedhuggerne Bryaxis, Skopas, Leokhares og Timotheos. Den ferdige strukturen av gravmælet ble betraktet som en slik estetisk triumf at Antipatros fra Sidon identifiserte det som en av sine syv underverker i den antikke verden.
Gravmælet sto relativt uskadet fram til det 1100-tallet, men i 1494 ble det funnet i ruiner av Johanitterridderne. Årsaken var muligens et jordskjelv. Ridderne brukte deretter marmoren i tempelet til byggingen av Petersborgen.
Det er fremdeles mulig å se restene etter det midt i dagens Bodrum, men det krever en god del fantasi for å forestille seg hvordan det har vært (i likhet med Artemistempelet i Efesos). Funnene knyttet til gravmælet ble på 1800-tallet gjort først av den britiske ambassadøren lord Stratford, mens i 1966 begynte danske arkeologer arbeidet med å grave det ut under ledelse av professor Christian Jeppesen.